โรคโควิดในทางแพทย์แผนจีนเรียกว่าอะไร
a. โคโรนา
b. โควิด
c. ไสรัสตับอักเสบB
d. อี้ปิ้ง
ข้อที่ถูกต้องคือ d.  

“โรคโควิดในทางแพทย์แผนจีนเรียกว่าอี้ปิ้ง เป็นโรคที่มีการติดเชื้อที่ไม่ใช่ไข้หวัดธรรมดา แต่มีการติดเชื้อรุนแรงและรวดเร็ว มีการแปรผันตามฤดูกาล ซึ่งลักษณะโรคดังกล่าวเกิดขึ้นในประวิติศาสตร์เป็นระยะๆ อยู่แล้ว มีการศึกษาเรื่องนี้มานาน “ขณะที่วิทยาศาสตร์สมัยใหม่แยกความแตกต่างของเชื้อจากสายพันธุ์ต่างๆ ส่วนในทางแพทย์แผนจีนจะมองว่าเชื้อโรคแปรผันตามสภาพอากาศ เช่น เชื้อที่พบที่อู่ฮั่นเป็นเชื้อในสภาวะอากาศหนาวเย็น ลักษณะของโรคที่ถ่ายทอดออกมาจึงเป็นพิษเย็นชื้น ส่วนเชื้อเดลต้าเป็นเชื้อที่อยู่ในสภาวะอากาศร้อนชื้น 

“เชื้อเหล่านี้นับเป็นสิ่งก่อโรคจากภายนอก แพทย์จีนเรียกว่าเสียชี่ ถ้าเชื้อเข้าสู่ร่างกายเรียกว่าระดับเว่ย ทำให้เริ่มมีไข้ถัดไปเป็นระดับที่เข้าถึงระบบเลือดข้างใน “เมื่อพิษเข้าสู่ร่างกาย จากเดิมที่เป็นพิษเย็นชื้นก็เปลี่ยนเป็นพิษร้อนชื้นได้ ทำให้เกิดพิษ ความร้อน ความชื้น และการอุดกั้นในร่างกาย เพราะเมื่อร่างกายต่อสู้กับเชื้อก็จะมีความร้อน เป็นไข้ เมื่อเกิดการอักเสบจะเกิดความแห้งในร่างกาย ทำให้เกิดความพร่อง เพราะร่างกายสูญเสียพลัง ขาดธาตุน้ำ ทำให้ชี่กับหยางพร่อง” เมื่อเราเข้าใจว่าโควิดส่งผลอย่างไรต่อร่างกาย จึงจะนำไปสู่การรับมือที่เหมาะสมได้ โดยศาสตราจารย์คลินิก แพทย์จีน นายแพทย์ภาสกิจอธิบายไว้ดังนี้ 

“ข้อที่ 1 ต้องป้องกันไม่ให้เชื้อเข้าสู่ร่างกาย ในปัจจุบันเราจึงใช้หลักสุขอนามัยพื้นฐานอย่างเคร่งครัด เช่น สวมมาสก์ ล้างมือบ่อยๆ หลีกเลี่ยงการไปในสถานที่แออัด 

“ข้อที่ 2 เสริมสร้างภูมิคุ้มกันหรือเจ้งชี่ให้สมบูรณ์ ถ้าเราทำข้อนี้ให้ดี โอกาสที่จะเจ็บป่วยก็จะลดลง หรือถ้ารับเชื้อเข้ามา ร่างกายก็จะต่อสู้กับเชื้อและฟื้นฟูได้รวดเร็ว ในทางแพทย์แผนจีนแบ่งร่างกายคนเราเป็น 9 ประเภทหรือมีคน 9 กลุ่ม แนวทางการปรับสมดุลและดูแลสุขภาพก็จะแตกต่างกันไปด้วย “จุกบกพร่องในร่างกายที่แบ่งคนเป็น 9 กลุ่มจะนำมาสู่การอธิบายว่า แม้จะรับเชื้อชนิดเดียวกัน แต่ทำไมคนเราจึงมีอาการแตกต่างกัน กรณีที่ลักษณะของเชื้อตรงกับลักษณะของร่างกาย จะทำให้มีอาการรุนแรง เช่น คนที่ร่างกายเดิมมีความร้อนและความชื้นมากอยู่แล้ว ถ้าไปรับเชื้อที่มีความร้อนและความชื้นเข้าสู้ร่างกายอีก อาการเขาจะหนัก 

“ข้อที่ 3 การใช้ยา ตำรับแรกนำมาใช้ทั้งกรณีป้องกัน ปรับสมดุลให้ร่างกายแข็งแรง ลดโอกาสเกิดโรค และนำมาใช้ในการรักษากรณีที่เกิดโรคแล้วจะใช้ยาอีกตำรับที่มีจุดมุ่งหมายในการรักษา ทั้งนี้เป็นไปเพื่อปรับสมดุลให้ร่างกายฟื้นฟูตัวได้ดีขึ้นนั่นเอง” THE NATURAL BARRIER ปราการธรรมชาติ กลไกสำคัญป้องกันโควิดลงปอด ศาสตราจารย์คลินิก แพทย์จีน นายแพทย์ภาสกิจระบุว่า ทางเดินหายใจเป็นช่องทางที่เชื้อโควิดเข้าสู่ร่างกาย แต่ถ้าเราดูแลให้ดี ย่อมจะช่วยลดโอกาสที่จะเกิดอาการรุนแรงจนเกิดการติดเชื้อที่ปอดได้ “ในกรณีของผิวหนังซึ่งเป็นสิ่งที่ปกป้องร่างกาย ไม่ให้เชื้อโรครุกล้ำเข้ามาได้ง่ายๆ ร่างกายจะหลั่งกรดแล็กติกและกรดไขมันออกมา ช่วยทำให้ผิวหนังมีสภาพความเป็นกรด-ด่างและความชุ่มชื้นที่เหมาะสม ทำให้ผิวหนังมีประสิทธิภาพในการป้องกันเชื้อโรค 

“กรณีของระบบทางเดินหายใจ ถ้าเรามีสุขภาพดี ตลอดเส้นทางตั้งแต่เยื่อบุโพรงจมูก ช่องลม หลอดลม ไปจนถึงปอดจะมีเนื้อเยื่อ และร่างกายจะหลั่งสารที่ให้ความชุ่มชื้นมีเยื่อเมือกช่วยดักจับเชื้อโรค ป้องกันไม่ให้เชื้อเหล่านั้นเข้าสู่อวัยวะสำคัญ เช่น ปอดและหัวใจได้ “ในทางตรงกันข้าม ถ้าร่างกายอ่อนแอ ทำให้ความชุ่มชื้นตลอดทางเดินหายใจลดลงเยื่อเมือกต่างๆ ก็ลดลง ทำให้การดักจับเชื้อโรคไม่ดีและเกิดการฉีกขาดของเยื่อบุต่างๆ ได้ง่าย แบบนี้เชื้อโรคก็จะเข้าไปทำลายได้อีก หรือถ้าเกิดความชุ่มชื้นมากเกินไป เยื่อเมือกก็จะเหนียวไม่พอ ประสิทธิภาพในการดักจับเชื้อโรคก็จะลดลง ดังนั้นจุดสมดุลคือจุดที่ร่างกายมีความชุ่มชื้นพอเหมาะ จึงจะป้องกันเชื้อโรคเข้าโจมตีอวัยวะสำคัญได้” 

นอกจากกลไกดังกล่าวแล้ว ศาสตราจารย์คลินิก แพทย์จีน นายแพทย์ภาสกิจยังให้ความสำคัญกับเม็ดเลือดขาวชนิด Macrophage โดยชี้แจงว่า “ถ้าเชื้อโรคเข้าสู่ร่างกายแล้ว แต่ถ้าเรามีทหารเก่งๆ คอยลาดตะเวนและจับเชื้อโรคมาทำลายได้ทัน โอกาสที่จะเกิดอาการเจ็บป่วยรุนแรงก็จะลดลง ทหารในการยกตัวอย่างเปรียบเทียบดังกล่าวคือเม็ดเลือดขาวชนิด Macrophage มีหน้าที่จับกินและย่อยสลายสิ่งใดๆ ที่ไม่มีโปรตีนผิวซึ่งระบุว่าเป็นเซลล์ร่างกายปกติ เช่น เซลล์มะเร็ง จุลชีพ ชิ้นส่วนของเซลล์ สิ่งแปลกปลอมต่างๆ 

“ทางแพทย์แผนจีนให้ความสำคัญกับตรงนี้มาก เราจึงมีตำรับยาจีนในเชิงป้องกัน มุ่งไปที่ปรับสมดุลให้ร่างกายมีความชุ่มชื้นที่พอเหมาะ รวมทั้งบำรุงให้เม็ดเลือดขาวชนิดนี้สมบูรณ์และทำงานได้ดีตามกลไกปกติ” HOW TO FIGHT COVID เมื่อเชื้อเข้าสู่ร่างกาย แพทย์แผนจีนจะรับมืออย่างไร ต่อมาเป็นกรณีที่เชื้อเข้าสู่ร่างกายแล้ว ศาสตราจารย์คลินิก แพทย์จีน นายแพทย์ภาสกิจอธิบายถึงแนวทางการต้อสู้กับเชื้อโควิดในสไตล์แพทย์แผนจีนไว้ดังนี้ “แม้เชื้อโควิดที่เข้าสู่ร่างกายจะเป็นเชื้อเดียวกัน แต่อาการที่เกิดขึ้นในคนไข้แต่ละรายไม่เหมือนกัน เราจึงต้องดูแลแตกต่างกัน โดยดูที่ปัจจัยพื้นฐานคือสภาพร่างกายของคนไข้เป็นหลัก ซึ่งในทางการแพทย์แผนจีนแบ่งเป็น 9 กลุ่ม
อายุรศาสตร์ (อายุรศาสตร์) - Internal Medicine